Z A P I S N I K

Sa 6. sjednice Upravnog vijeća Dječjeg vrtića „Komiža“

Pedagoška godina 2025/2026
Održana: u  utorak, 02. lipnja 2026. godine u 17:00 
Prisutni: -    Nikola Lojdl – predsjednik

· Vladimir Vujičić – član

· Bojana Kuliš Bubalo – član

· Tina Vučemilo – član 
Hajdi Klarić – član (zamjenica predsjednika) je unaprijed opravdala izostanak.
Ostali prisutni: ravnateljica Ana Žitko i zapisničarka Ivana Brajković

Konstatira se da su prisutni potrebni članovi za donošenje pravovaljanih odluka.
Predložen je slijedeći
 DNEVNI RED:
1. Usvajanje zapisnika sa 5. sjednice

2. Odluku o upisu djece u dječji vrtić za pedagošku godinu 2026./2027.

3. Odluka o raspisivanju natječaja za radno mjesto odgojitelj/ica na određeno puno radno vrijeme

4. Prijedlog Odluke o zapošljavanju Pomoćnika za djecu sa teškoćama u razvoju ili

stručnog komunikacijskog posrednika

5. Prijedlog o privremenom zatvaranju vrtića 

6. Razno

Materijali za sjednicu su dostavljeni članovima putem e-maila.

ZAKLJUČAK: Predloženi Dnevni red te se jednoglasno prihvaća
Ad.1. Na Zapisnik koji je poslan sa Pozivom za sjednicu na uvid ima  primjedbi, te predsjednik predlaže i obrazlaže izmjene i dopune za koje smatra da je važno da uđu u Zapisnik sa 5 sjednice.
ZAKLJUČAK: Jednoglasno se prihvaćaju izmjene i dopune točke 5. te se  usvaja i ovjerava Zapisnik sa 5. sjednice

Ad.2. Ravnateljica Ana Žitko izvještava da su kroz sustav e-Upisi pristigle 3 zamolbe i to:
Jaslička odgojna skupina: 2 zamolbe

Vrtićka mješovita skupina: 1 zamolba

Sukladno raspoloživim kapacitetima predlaže donošenje Odluke o upisu za ped god 2026/2027

ZAKLJUČAK: Jednoglasno se prihvaća prijedlog i donosi Odluka o upisu djece u ped god 2026/2027 te se šalje osnivaču Gradskom vijeću Grada Komiže Izvješće o provedenim redovnim upisima u ped god 2026/2027.
Ad.3. Ravnateljica izvještava da je zbog isteka ugovora o radu odgojiteljice koja je zaposlena kao nestručno zastupljeni odgojitelj, sukladno zakonskim odredbama  na određeno do 5 mjeseci, potrebno ponoviti natječaj za radno mjesto odgojitelj na određeno - zamjena.
ZAKLJUČAK: Jednoglasno se prihvaća i donosi Odluka o raspisivanju natječaja za radno mjesto odgojitelj/ica na određeno puno radno vrijeme, zamjena.
Ad.4. Ravnateljica obrazlaže potrebu zapošljavanja Pomoćnika za dijete sa teškoćama u razvoju na 0,5 radnog vremena i u sljedećoj predškolskoj godini za kojeg sukladno procedurama i pravilnicima mora tražiti suglasnost osnivača.
ZAKLJUČAK: Jednoglasno se prihvaća te se upućuje Gradonačelniku prijedlog Odluke o zapošljavanju Pomoćnika za djecu sa teškoćama u razvoju ili stručnog komunikacijskog posrednika na suglasnost.
Ad.5. Ravnateljica obrazlaže potrebu privremenog zatvaranja vrtića zbog provedbe redovnih obveznih mjera deratizacije i dezinsekcije te potom temeljitog čišćenja te detaljne dezinfekcije vrtića, zbog sigurnosti i zaštite djece.
ZAKLJUČAK: Jednoglasno se prihvaća prijedlog  te se upućuje osnivaču Gradskom vijeću Grada Komiže Prijedlog o privremenom zatvaranju vrtića od 27.-31.08.2026.g
Ad.6. Pod točkom Razno ravnateljica iznosi problem vezano za nedostavljanje potrebne zdravstvene dokumentacije za dijete, te upućuje članove na sadržaj dopisa kojim će ponovo tražiti od roditelja da dostave već  traženu dokumentaciju. 

ZAKLJUČAK: Jednoglasno se prihvaća te predlaže ravnateljici ukoliko ne dobije potrebnu dokumentaciju u zadanom roku da se obrati nadležnim službama za socijalni rad.
Sjednica je završila u 17:50
Zapisničarka:                                                            
        Predsjednik Upravnog vijeća:                                               

     Ivana Brajković
                                                                  Nikola Lojdl

